ฮ่องกงประกาศเตือนภัยการเดินทางมายังกรุงเทพ หลังเกิดระเบิดแยกราชประสงค์
ฮ่องกงประกาศเตือนภัยการเดินทางไปยังกรุงเทพ หลังเกิดระเบิดแยกราชประสงค์
18 ส.ค. 2558

ผู้สื่อข่าวรายงานว่า รัฐบาลฮ่องกงได้ออกแถลงการณ์เตือนภัยสำหรับประชาชนที่จะเดินทางไปยังกรุงเทพฯ โดยได้ออกประกาศเตือนภัยในระดับ “สีแดง” ซึ่งเป็นระดับสูงสุด หลังจากเกิดเหตุลอบวางระเบิดที่บริเวณสี่แยกราชประสงค์เมื่อคืนที่ผ่านมา ส่งผลให้มีชาวฮ่องกงเสียชีวิต 2 ราย จากยอดผู้เสียชีวิตทั้งหมดกว่า 20 ราย
โฆษกรัฐบาลฮ่องกงประกาศเตือนว่า ชาวฮ่องกงที่ต้องการเดินทางไปยังกรุงเทพควรปรับแผนการเดินทางและไม่ควรเดินทางหากเลี่ยงได้ ส่วนผู้ที่อยู่ในกรุงเทพควรติดตามข่าวสารจากทางการไทยอย่างต่อเนื่อง โดยฮ่องกงจะติดตามสถานการณ์อย่างใกล้ชิด